Prins Eugen

For den østerrikske feltherren, se Eugene av Savoia

Eugen Napoleon Nikolaus (født 1. august 1865 på Drottningholms slott, død klokken 10.25 den 17. august 1947 på Waldemarsudde på Djurgården i  Stockholm) var en svensk prins, norsk prins (1865–1905), hertug av Närke samt kunstner. Han var den yngste sønnen til Oscar II og Sofia av Nassau og bror til Gustaf V.

 Biografi 

Eugen kalles ofte for kunstnerprinsen. Han ville tidlig bli kunstner, men faren Oscar II var til å begynne med veldig avvisende til dette. Til slutt fikk han tillatelse til å begynne å studere. Han begynte hos Hugo Salmson og fortsatte senere i Paris, bl. a. hos Léon Bonnat.

Han var også på sommerbesøk på Skagen.

Eugen tilhørte kretsen rundt Konstnärsförbundet og bidrog til det nasjonale landskapsmaleriet med blant annet skildringer av det svenske kulturlandskapet, Södermanland og Stockholm samt Österlen. Hans kanskje mest kjente maleri er Molnet, som han malte i flere versjoner. Han er representert med dekorativ veggmalerier på Dramaten og i Stockholms stadshus, dessuten har han også laget altertavlen i Kiruna kyrka. Prins Eugen har også laget altertavlen, "Den stigande solen" som han ga til Djurgårdskyrkan, mellom Gröna Lund og Skansen i Stockholm.

I 1905 kjøpte Eugen Waldemarsudde på Djurgården i Stockholm, og lot den framtredende arkitekten Ferdinand Boberg tegne sitt nye hjem i jugendstil. Han testamenterte sin store kunstsamling på Waldemarsudde til den svenske stat. Samlingen inneholder verk av blant andre Anders Zorn, Carl Larsson, Ivan Aguéli, Carl Fredrik Hill samt maleriene Strömkarlen av Ernst Josephson, som prinsen kjøpte da den ble refusert av Nationalmuseum. I hagen finnes en skulpturpark med verk av de store skulptørene, f.eks Carl Milles, Carl Eldh, Christian Eriksson og Liss Eriksson. Hjemmet fungerer nå som et kunstmuseum, der prinsens egen samling utgjør stammen.

I 1947 ble Eugen tildelt Haakon VIIs Frihetskors «for fremragende fortjenester av Norges sak under krigen».«Haakon VII's Frihetskors», Verdens Gang, 15. februar 1947, s. 2.

Prins Eugen var den første svenske kongelige som ble kremert. Hans urne ble begravet i Waldemarsuddes hage.

 Galleri 

 Slekt 

 Referanser 

 Kilder 
 Händelser man minns – en krönika 1920-1969, fil dr Harald Schiller 1970

 Se også 
 Prins Eugen-medaljen
 Prins Eugens Kulturpris

 Eksterne lenker 
 Prins Eugens Waldermarsudde

Kategori:Svenske malere
Kategori:Kongelige svensker
Kategori:Norske prinser
Kategori:Haakon VIIs frihetskors
Kategori:Serafimerordenen
Kategori:St. Olavs Orden
Kategori:Karl XIIIs orden
Kategori:Den sorte ørns orden
Kategori:Huset Bernadotte
Kategori:Personer fra Ekerö kommun